Beszámoló

a Petőfi Sándor Városi Könyvtár 2008. évi tevékenységéről
Bevételek:

Az intézmény alaptevékenységből származó bevételét vizsgálva megállapítható, hogy 2008. évben 73.169,- Ft-tal kevesebb bevételünk keletkezett az eredeti bevételi tervünkhöz képest.

Ennek oka, hogy a könyvtárhasználók késedelmi díja a korábbi évhez képest kevesebb volt. A bevételi hiány pénzmaradványként megmaradt az intézmény kiadási előirányzatában.

Beruházás, felújítás:

Maradvány:
0 - Ft
2008-ban nem képződött maradványunk beruházás és felújítás területén. A könyvtár tetőfelújítása megtörtént, ennek előirányzatát a Polgármesteri Hivatal kiadási előirányzatához csoportosítottuk év közben. Egyéb felhalmozáson keletkezett 24.000, - Ft maradványunk, amely a lakásépítési alapból nyújtott dolgozói hitel törlesztéséből adódik.

Megvalósult beruházások:

· eMagyarország 2.0 pályázati támogatásból egy információs munkaállomást és tartozékait szereztünk be. (Pályázati támogatást a Polgármesteri Hivatal kapta, kiadási előirányzat ott szerepelt.)

· Egy db számítógépet és tartozékait vásárolt az intézmény az IMI rendszer problémamentes futtatásának érdekében.

Bér és járulékok:

Az intézményben dolgozó munkatársak az érvényes besorolások alapján rendben megkapták a nekik járó illetményeket és egyéb járandóságukat. A járulékok utalása is megtörtént. Intézményünkben 2008 évben nem lehetőség volt jutalomosztásra, a dolgozók 2 x 6.900 Ft-os ajándékvásárlási lehetőséget kaptak. Erre külön forrást nem kaptunk, bérmegtakarítás terhére tudtuk megoldani, amely távollétekből (táppénzekből) adódott.

A létszám kihasználtsága 100%-os.

Bérmaradvány:
201.441,- Ft

Járulék:
160.151,-Ft

Dologi kiadások:

A dologi kiadásokat áttekintve megállapítható, hogy az intézmény számára biztosított források elegendőek voltak.

Maradvány:
855.420,- Ft,

Kötelezettségek

Egyéb felhalmozás
24.000,- Ft

Kötelezettségek (dologi):

Dokumentumbeszerzés, pályázati maradvány:
74.475,- Ft

Kötelezettségek összesen:
98.475,- Ft

Szabad pénzmaradvány felhasználása:

Bér:
85.350,- Ft

Dologi:
389.353,- Ft

Szakmai tevékenység

2008. évi forgalmi adataink a következőképpen alakultak:

	Szolgáltatás típusa
	Szolgáltatást igénybe vevők száma

	
	2006
	2007
	2008

	Beiratkozás:

(lakosság aránya)
	3.383

(22,48 %)
	2.995

(20,45 %)
	3.157

(21,6 %)

	Ebből 14 év alatti:
	1.048
	995
	1.112

	Könyvtárhasználat:
	56.101
	66 220
	89.374

	Kölcsönzők száma:
	22.348
	19.375
	21.904

	Kölcsönzött dokumentumok száma:
	62.394
	45.851
	53.110

	Helyben használt dokumentumok száma:
	18.166
	22.453
	27.366


Az elmúlt évben valamennyi mutatószámunk növekedett. Beiratkozott olvasóink aránya a továbbra is meghaladja a 20 %-ot. A könyvtárhasználat nagyobb arányú emelkedésében a honlapunk használói is benne vannak, és a tavalyi volt az első olyan évünk, amikor a teljes évben elérhető volt a honlap és a katalógus.

2008-ban 4 643 e Ft-ot költöttünk könyvtári dokumentumok beszerzésére -2007-ben 4.336 e Ft-ot. A fenntartó által biztosított dokumentum-beszerzésre fordítható forrás 100 e Ft-tal több volt, valamint a pályázati forrásokból is 260 e Ft-tal több jutott dokumentum-beszerzésre, a központi költségvetésből érkező érdekeltségnövelő támogatás pedig a 2007. évihez viszonyítva stagnált (2006: 569 e Ft, 2007: 520 e Ft, 2008: 512 e Ft).

2008-ben sikerrel benyújtott pályázataink:

	Pályázati cél
	Kiíró
	Támogatási összeg (Ft)

	Könyvtári programok, rendezvények megvalósítása
	Kiskőrös Város Önkormányzatának MKS Bizottsága
	20.000

	EU-s könyvtári dokumentumok beszerzése, programok:
	Miniszterelnöki Hivatal
	150.000

	Pénzügyi kultúra fejlesztése
	Budapest Bank Alapítványa
	160.000

	Összesen:
	330.000


Olvasószolgálat, felnőttrészleg

A 2008. évi munkatervben rögzített feladatokat – egy kivételével – elvégeztük, ill. előfordultak olyan munkafázisok is, amelyek terven kívül aktuálisak voltak, ezért plusz feladatként jelentkeztek.

Elmaradt az idegen nyelvű állomány vonalkódozásának előkészítése. Ennek oka, hogy a terven kívül jelentkező feladatok elvégzésére fordítottuk az eredetileg erre szánt időt, mert azok fontosabbnak bizonyultak.

Tervezett és elvégzett feladatok:

· napi feladatok folyamatos elvégzése (statisztika, folyóiratok, visszahozott dokumentumok)

· Állománygyarapítás, törlés

· olvasótermi könyvek ellenőrzése

· szépirodalmi művek ellenőrzése, raktárba helyezése

· analitikus feltárás

· könyvtárközi kérések teljesítése (60%-al nőtt a kérések száma, 2008: 295 kérés)

· weblap karbantartása

· könyvajánlók készítése honlapra

· EU-s könyvek gyarapítása

· EU-s pályázat elkészítése, lebonyolítása

· hiánykatalógus elkészítése, frissítése

· tájékoztató elkészítése a raktárban megtalálható folyóiratokról a kölcsönző gépen

Raktár:

· szépirodalmi könyvek rendezése

· duplumok törlése (2 alkalommal)

· raktárban lévő folyóiratok selejtezése, polcok rendezése

· Századok c. folyóirat áthelyezése a raktárba

· folyóiratok Méh telepre történő előkészítése

· Helytörténeti fotók rendezése

Rendezvények:

2008-ban 14 programot szerveztünk, valamint 4 kiállítást, látogatók száma összesen 1 208 fő volt.

Rendezvényeink közül kiemelkedően sikeres volt 2008-ban a kultúra napi programunk, a Reneszánsz kiállítás, a V. Kulcsár Ildikó író-olvasó találkozó, Eu-s programjaink és a művelődési házzal közösen szervezett biblia-kiállítás.

Könyvtári órák:

Tavaly 33 könyvtári órát tartottunk középiskolásoknak, összesen 625 résztvevő számára.

Terven kívüli rendezvények:

· Kilimandzsáró úti beszámoló

· Kúti Erika drog-prevenciós előadása középiskolásoknak

· EU Totó

· Fotókiállítás Radva Márta természetfotóiból

Egyéb, munkaterven felül elvégzett munkák:

· 3 alkalommal, egész délelőtt át tartó projektnapot szerveztünk a Wattay Középiskola egy-egy osztálya számára, könyvtárhasználati feladatokkal.

· A gimnáziumot kezdő évfolyamok számára Fodor Tamás több intézménybe, így könyvtárunkba is látogatást szervezett, amelyre feladatlapot készítettünk és értékeltük a fiatalok munkáját.

· A speciális tantervű általános iskola 9. évfolyama számára EU projekt–záró programot szerveztünk.

· Az év során szükségessé vált a felnőtt részleg szakkönyveinek átjelzetelése, a rongált példányok törlése, valamint megtörtént az analitikusan feltárni szánt könyvek kiemelése is az irodalomtudományi polcokról.

· A városban működő nyugdíjas klubok érdeklődő tagjait megismertettük a szövegszerkesztés és internetezés alapjaival.

Gyermekkönyvtár

Tervezett és elvégzett feladatok 2008-ban:

· a gyermekkönyvtári munka folyamatos ellátása,

· számítógépes katalógusban való jártasság elsajátításának segítése,

· a gyermekolvasók igényeinek megfelelő folyamatos állomány-gyarapítás (könyv, újságok, dia, DVD),

· könyvek analitikus feltárása (mese, szépirodalom, vers),

· a könyvek raktári rendjének folyamatos biztosítása,

· gyermekkönyvtári felszólítások kiküldése,

· új gyermekkönyvtári könyvek havonta történő ajánlása honlapunkon,

· szabadpolcon a szépirodalmi könyvek rendezésének befejezése, duplumok kiválogatása és raktárba helyezése,

· leporellók szabadpolcon lévő állományának rendezése, rongáltak selejtezése,

· ismeretterjesztő könyvek rendezése, duplumok és a rongált könyvek kiválogatása és törlése,

· diafilmek rendezése rongált és elavult példányok kiválogatásának megkezdése.

Raktár:

· szépirodalmi könyvek rendezése, duplumok törlése,

· mesekönyvek rendezése, duplumok és a rongáltak törlése,

· szakirodalom rendezése, rongált és az elavult dokumentumok törlésre való előkészítésének megkezdése.

Rendezvények, programok, könyvtári órák:

2008-ban összesen 52 alkalommal szerveztünk közösségi alkalmat a gyermekkönyvtárban, 2052 látogató vett részt rajtuk.

Ebből 12 rendezvényt tartottunk, 1 010 látogató részvételével:

· Mesemondó Találkozó,

· Ünnepváró Játszóházak (háromszor),

· Reneszánsz Hét: Reneszánsz könyvtárak bemutatása, Mátyás király könyvtára

· Író-olvasó találkozók: Bartos Erika írónő, Boldizsár Ildikó írónő mesekutató

· Helytörténeti Vetélkedő

· Humán Szolgáltató részére játékos műveltségi vetélkedő

· Internet Fiesta

· Havi totók kvíz játék

· Gulyás László vándormuzsikus előadása

Egy kiállításunk volt, a Reneszánsz Kiállítás, melyet 9 általános iskolai osztály nézett meg.

39 könyvtári órát tartottunk óvodások és általános iskolások számára. 823 fő vett részt rajtuk, leggyakoribb típusok:

· könyvtárbemutató foglalkozás,

· lexikonhasználati órák,

· számítógépes katalógus használata,

· könyvajánló órák.

Mindezeken túl havonta jár 5 óvodás csoport, 2 napközis iskolás csoport, 1 speciális iskolás osztály könyvválogatásra, könyvcserére. Szintén havonta jár a Petőfi iskola Könyvbarát Szakköre foglalkozásra és könyvcserére.

Feldolgozói és rendszerüzemeltetési tevékenység

2008.

Feldolgozói munkakör

Az intézményben a feldolgozói és rendszergazdai feladatokat egy teljes munkaidőben foglalkoztatott, felsőfokú végzettséggel rendelkező szakalkalmazott látja el. Feladata a beérkezett tartós nyilvántartásra szánt dokumentumok formai és tartalmi feltárás utáni állományba vétele, az állományapasztás dokumentációjának elkészítése, és a dokumentumok kivonása az állományból, valamint a folyóiratok rendelése, a nyilvántartások vezetése, a számlák kezelése.

A 2008. évben az állományba vett dokumentumok száma 1753 db, míg a törlések száma 2204 könyvtári egység volt. A tartósan nyilvántartásba vett dokumentumok beszerzésére fordított összeg 3 559 793 Ft volt.

A dokumentumok átlagára a következőképpen alakult:

Dokumentum típusa
2006
2007
2008
Térítési díj minimum 2009

Könyv:
1887 Ft
1824 Ft
1997 Ft
2000 Ft

Hangzó:
1552 Ft
3052 Ft
3397
3400 Ft

DVD:
4858 Ft
5928 Ft
6560
6900 Ft

Térkép:
 974 Ft
  528 Ft
1585
1600 Ft

Hangoskönyv:
1405 Ft
1953 Ft
2846
2900 Ft

CD-ROM.:
5332 Ft
4223 Ft
2370
4000 Ft

A nyilvántartott folyóiratféleségek száma 161 cím, melyből 55 folyóiratot ajándékként vettünk nyilvántartásba (előző évben ez az arány 147/39 volt). Folyóirat-beszerzésre fordított összeg az adatbázis-előfizetéssel együtt 1 074e Ft.

Rendszerüzemeltetési feladatok

Az év során a rendszeres karbantartások a munkaterv szerint megtörténtek. Az év elején került sor az eMagyarország Pontok 2.0 pályázaton nyert munkaállomás beállítására. Az év második felében kiírásra került TIOP 1.2.3 pályázathoz kapcsolódó szakmai anyagok kidolgozásában vett részt a rendszergazda. A 2008-as munkatervben megfogalmazottaknak megfelelően megtörtént az elhasználódott számítástechnikai eszközök törlése is.

Nemzetiségi könyvtári ellátás

A kecskeméti Katona József Könyvtár végzi könyvtárunk nemzetiségi könyvekkel való ellátását. Intézményünk munkatársának magas szintű szlovák nyelvtudását igénybe veszi a Katona József Könyvtár: Munkatársunk segítette a kecskeméti Katona József Könyvtár dokumentum-ellátó tevékenységét a szlovák nyelvű állománygyarapítási jegyzékek összeállításával, a dokumentumok kiválasztásában, ill. a gyermekeknek szervezett vetélkedő feladatainak kidolgozásával.

Képzés, önképzés

2008-ban a továbbképzési tervünknek megfelelően kötelező továbbképzésen nem vettünk részt.

Két munkatársunk vett részt 2008-ban a TextLib szakmai tanácskozáson. Egy munkatársunk az Eu-s közkönyvtári programjának éves továbbképzésén vett részt.

Helyismeret

Könyvtárunk helytörténeti munkájának jogszabályi alapjai a következők:

A 140/1997. kulturális alaptörvény 65. § (2) c. pontja értelmében a”… városi… könyvtár …a településre vonatkozó helyismereti gyűjtőmunkát végez, ezen dokumentumokat feltárja, gondozza, megőrzi és az olvasók rendelkezésére bocsátja”.

A helytörténeti kutatást Kiskőrös Város Képviselő-testülete 111/2003. évi határozatában elfogadott „Középtávú célkitűzések” c. dokumentumában intézményünk feladataként jelölte meg, túl a jelenleg is megvalósuló helytörténeti dokumentumgyűjtés, -feldolgozás, és -közvetítés mellett.

A könyvtár helytörténeti munkájára vonatkozik Kiskőrös Város Képviselő-testületének 2/2007. sz. (Kiskőrös város szerepe és lehetőségei a kistérségi kulturális együttműködésben) határozata III. részének következő mondata is: „A kistelepülések helytörténeti gyűjteményeit a kiskőrösi Petőfi Sándor Városi Könyvtár helytörténésze segítségével fel kell mérni…egységes katalógus.)

Könyvtárunknak alapvető feladata tehát a Kiskőrösre vonatkozó helyismereti gyűjtő-, feltáró-, gondozó-, megőrző és közvetítő tevékenység. A szűkös létszámlehetőségek miatt azonban évek óta csak kevés időt tudunk szánni erre a feladatkörre, helytörténész státuszunk jelen pillanatban sincs.

2008-ban a helyi és helyi vonatkozású időszaki kiadványok feltárását folytattuk, összesen 1.387 rekord bevitelére került sor (Kőrösi Hírek).

Gazdasági- és pénzügyek

2008-ban a gazdasági és pénzügyi feladatok elvégzése a munkaterv szerint megvalósult. A tervezett kiemelt feladatok elvégzése is megtörtént:

· a megőrzendő gazdasági iratok raktárban való elhelyezése, elhelyezési rendjének kialakítása,

· az elhasználódott tárgyi eszközök selejtezése.

A jövőben ezek beépülnek a rendszeresen elvégzendő feladatok közé.

Fejlesztés, felújítás

2008-ban a beázó tető felújítása történt meg, 2 000 e Ft értékben.

eMagyarország 2.0 pályázati támogatásból egy információs munkaállomás beszerzése.

Egy ügyviteli munka ellátására szolgáló munkaállomás beszerzése.

2009. március 2.


Turán Istvánné


igazgató

